CIENĪJAMIE VECĀKI!

Latviešu valodas aģentūra ir izdevusi mācību līdzekli 6-8 gadus veciem bērniem latviešu valodas apguvei „Karuselis”. Tas palīdz pilnveidot bērna vārdu krājumu, sekmē runas attīstību un vēlēšanos runāt latviski. Lai sekmētu bērna motivāciju mācīties, ir nozīmīga arī vecāku iesaistīšanās mācību procesā. Brīvajos brīžos Jūs kopā ar bērnu varat mācīties latviešu valodu. Piedāvājam Jums vārdu krājumu 12 tematiem, kopā – 288 vārdus.

Bērnam kopā ar vecākiem ir iespējams

* atrast krāsainajam attēlam atbilstošo nekrāsaino attēlu un izkrāsot to,
* klausīties vārdus un atrast atbilstošo attēlu,
* atrast attēlam atbilstošo vārdu un izlasīt (kad iemācās lasīt) to,
* atbildēt uz jautājumiem (Kas tas ir? Kas tā ir? Kas tie ir? Kas tās ir? u.c.),
* kārtot vārdus pēc dažādām pazīmēm.

Piedāvātos uzdevumus vecāki var pārveidot par kartītēm, izdrukāt, sagriezt un piedāvāt bērnam kā spēli.

**APĢĒRBSIMIES!**

**Uzdevumi dažādu valodas modeļu apguvei**

|  |  |  |
| --- | --- | --- |
| **Mugurā** | **velk** | kleitu |
|  |  | džemperi |
| blūzi |
| žaketi |
| **Ap kaklu** | **liek, sien** | lakatu |
|  |  | šalli |
| **Kājās** | **velk** | bikses |
|  |  | zābakus |
| sporta apavus |
| kurpes |
| **Rokās** | **velk** | cimdus |
|  |  | dūraiņus |

|  |  |  |
| --- | --- | --- |
| zābakiem | **ir** | **rāvējslēdzējs** |
| svārkiem |
| biksēm |
| jakai |
| kleitai | **ir** | **pogas** |
| mētelim |
| kreklam |
| blūzei |

**Uzdevums lasītprasmei**

Sagriezt un salikt vārdus. Visi vārdi no divām daļām.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **cim** | **di** | **klei** | **ta** | **ze** | **ķes** | **die** | **gi** | **po** | **ga** |
| **šal** | **le** | **blū** | **ze** | **bik** | **ses** | **kur** | **pes** | **ke** | **das** |
| **svār** | **ki** | **ja** | **ka** | **jos** | **ta** | **lel** | **le** | **čī** | **bas** |

**Uzdevums gramatisko formu nostiprināšanai (arī lasīšanai)**

**Pirms eju laukā, kārtīgi saģērbjos.**

**Kājās uzvelku vilnas zeķ- un siltus zābak-. Uzvelku džemper- un biezu sporta jak-. Apsienu šall-, uzlieku galvā cepur- un uzvelku rokās dūraiņ-.**

**Nu varu iet laukā!**

**-us, -i, -u, -i, -us, -i, -es**

**Vecākiem**

**Pirms eju laukā, kārtīgi saģērbjos.**

**Kājās uzvelku vilnas zeķes un siltus zābakus. Uzvelku džemperi un biezu sporta jaku. Apsienu šalli, uzlieku galvā cepuri un uzvelku rokās dūraiņus.**

**Nu varu iet laukā!**